ky en kk ky ru ru ky ky ru ru ru bg ru ru ru en hbs_cyr ru ky hu ky ru av ru ky mn ky ru ky ru ky ru ky uk ky ky ky ky ky ky ky ky ky ky ky ky ky ky ky ky ky ky ky ky ru ru ru ky ru ky ru ky ru ky ru ky ru ru ky ru ky ru ky bg ky ru ky ru ky ru ky ky ru ky ru ky ru ky ru ky ru ky ky ru ky ru av ru tt ru ru ru ky ru ky ru
"Агым", 19.02.10 - 24-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Өлкөнү башкарган беш жыл ичиндеги эң негизги кемчилигиңизди, жаңылыштыгыңызды айта аласызбы деген журналисттердин суроосуна Украинанын экс-президенти мындай деп жооп берди: "Ушу жылдардагы эң негизги жаңылыштыгымды азыр айта берсем болот, ага менин моралдык укугум бар. Менин кара баскан, жаза баскан жаңылыштыгым - бул Тимошенко".
Орустар Словенияга 0:1 менен утулуп калып, дүйнө чемпионатына катышуу укугунан куржалак калгандан бери бүткүл курама команданын мүчөлөрү чийки май жегендей абалда жүргөндөрү белгилүү. Ал эми команданын башкы машыктыруучусу голландиялык адис Гуус Хиддинк да тренерлик кызматтан кетер-кетпесин айта элек болчу. Жогорудагы жоготууга карабастан, футбол чиновниктери, футболисттер жана күйөрмандар Хиддинк ордунда калып ишин улантса деп ойлошкон. Тилекке каршы, Гуус эски контрактты андан ары жаңылап улантууга көңүлү жок экенин гезитке жазып билдириптир.
Ирандык кинорежиссер Жафар Панахинин Берлин кинофестивалына катышуусуна расмий бийлик уруксат бербей, бөгөт койгон. Өлкөсүнөн сыртка чыга албай калышына эмне себеп болгонун ага азырынча эч ким түшүндүргөн жок. Баштапкы план боюнча Жафар Панахи фестивалдын алкагында өтүүчү иран кинематографиясынын бүгүнкү жана эртеңки күнү жөнүндөгү тегерек үстөлгө катышмак.
Ватикандын ачылбай жаткан архивинде сары майдай сакталып келген көп "секреттер" бар экени белгилүү. Ошондой купуя сырлардын бири - экинчи дүйнөлүк согушка тиешелүү архив материалдарынын айрым бөлүгүн Бенедикт XVI жарыкка чыгармай болду. Ушундай жол аркылуу католик чиркөөсүнүн жетекчилиги папа Пия XIIнин согуш мезгилиндеги айрым аракеттеринин тегерегинде күч алып бараткан талаш-тартышты басаңдатууну көздөп жатат. Холокост убагында массалык түрдө кыргынга учураган еврей улутунун папа Пия XII жөнүндө өзгөчө суроо-талабы бар көрүнөт.
Америка мамлекетинде акыркы 30 жыл ичинде атомдук электр станциялары курулган эмес экен. Ушул салтты Барак Обама бузмай болду. Жоржия штатына белгиленип аткан АЭС курулушуна 8 млрд. долларды баласын башка үйгө бөлгөндөй бөлдү. "Кайтарымы күчтүү "коопсуз жана таза" энергетикалык технологияларды өнүктүрүү компаниясынын башталышы ушу" деди президент.
Байыркы Египеттин белгилүү фараондорунун бири Тутанхамон 19 жашында эле жайрап калган экен. Фараондун калдыктарын изилдеген эл аралык окумуштуулар тобу Тутанхамондун жаш кеткенине безгек оорусунун кабылдап кетиши себепкер болушу толук мүмкүн деп жыйынтык чыгарды. Мындан сырткары, фараондун карышкыр таңдай, кыйшык таман болгонун, жамбаш сөөгү сынып бүтпөй калганын окумуштуулар изилдеп чыккан.
Бунтдүйнө. Өлкөнүн бир катар шаарларында Курдистан жумушчу партиясынын жетекчиси Абдуллах Ожаландын камалган күнүнө карата анын таламын талашкандар менен полиция ортосунда кагылышуулар болуп өттү. Өзгөчө Стамбулда, Диярбакыр шаарында коомдук тартипти бузгандар көчөлөргө баррикада түптөшүп, автошиналарды күйгүзүү аркылуу өз позицияларын билдиришкен. Полиция күрддөрдү кууп, тазалап, 30дан ашык кишини камакка алды.
Тикендүйнө. Румыния менен Молдавиянын чегара сызыгына орнотулган тикензымдардын алынганына байланыштуу алардын мындан кийинки орду жөнүндө маселе калкып чыкты. Молдавиянын премьер-министри тикен зымдарды өлкөнүн экс-президенти, коммунисттер партиясынын жолбашчысы Владимир Ворониндин короосуна жеткизип салуу керек деп чечти. Убагында Воронин чегара зымдарын алып салууга караманча каршы чыккан экен.
Окдүйнө. 44 жашар Эми Бишоп Андерсон деген окумуштуу айым университетте окутуучулар жыйыны өтүп жаткан учурда койнунан тапанча сууруп чыгып ок чыгарган. Натыйжада үч киши өлүп, дагы үчөө катуу жаракат алган.
Хантсвилл шаарындагы Алабама университетинин доктору Эми Бишоп 21 жаш курагында атасынын мылтыгы менен 18 жаштагы инисин атып өлтүргөн экен. Бийлик адамдары бул кылмышты кокустук катары баалашып, жаш кызды жоопкерчиликке тарткан эмес. Андан сырткары, 1993-жылы почта менен жөнөтүлгөн бомбалар боюнча кылмыш ишинде сурак берген.
Киши өлтүрүү менен бүткөн соңку кылмышка окуу жайдын Бишоп менен болгон контрактты узартпай койгону себепкер болгон деген божомол бар.
Террактдүйнө. Дубай полициясы ХАМАС кыймылынын жолбашчыларынын бири болгон Махмуд-аль Мабухтун бөөдө өлүмүнө тиешеси бар деген 11 кишини камакка алууга эларалык ордер берди. Январь айынын соңунда ажал тапкан Махмудду өлтүргөнгө катышкан деген он эркек, бир аял издөөгө алынды.
Баңгидүйнө. Доминикан Республикасында полиция кызматкерлери белгилүү жазуучу Дэн Браун дегендин почта менен жөнөтүлүп жаткан беш китебинин жолун кескенге үлгүрдү. Ар бир китептин ичинде кокаин салынган пакетчелер катылганы ашкере болгондон кийин, жергиликтүү полиция чет өлкөгө жөнөтүлүшүнө тыюу салган. Китепти "сүйгөн" кокаин наркозаттары ыйык Валентин күнүнө карата наркокурьердин аракети менен Канадага сапар тартмак экен.
Пиратдүйнө. Данияга таандык "Clipper Project" кеме компаниясы биринчилерден болуп сомалилик деңиз каракчыларына кылмыш ишин козгоону талап кылган арызын сотко жазды. Компанияга тиешелүү кеме 2008-жылы ноябрда Аден булуңунда пираттар тарабынан барымтага алынган жана 1,5 млн. доллар өлчөмүндө "калың" берип атып араң кайтарып алышкан.
Айланбас жердин айланма жаңылыктары
ИРАН. Тышкы иштер министри Манушер Моттакинин айтымында, уранды байытуу боюнча башка тараптан келип түшкөн жаңы сунуштар суу кечпеген жалган сөз. Мындай маалыматтар тилмечтин туура эмес которгонунан пайда болгон деп түшүндүрдү министр.
ИНДИЯ. Бийлик өкүлдөрү орус жараны Александр Боровскийге киши өлтүрдү деген айып такты. Мушташуудан келип чыккан бул кейиштүү окуя 11-февраль күнү Гоа штатында катталган. Орус жараны бир нече таксист менен тепкилеше кетип, жараат алган таксисттин бири ооруканада көз жумган.
ВЕНЕСУЕЛА. Электр энергиясын сатып алгыла, каатчылык шарты менен арзаныраак берели деген Колумбиянын сунушун Венесуэла бийлиги кабылдаган жок. "Биз кризистен өз күчүбүз менен чыгабыз" деди вице-президент Элиас Хау. Аз күн мурда өлкө президенти Уго Чавес электр энергиясы бизге караманча жетпей жатат деп наалыган эле.
ФРАНЦИЯ. Шейшемби күнү эртең менен Генуя менен Флоренцияны бириктирген Тоскан шоссесинде мектеп окуучуларын ташыган автобус аңтарылып кеткен. Үч окуучу ошол жерден каза болгон. Дагы жети окуучу ооруканага жеткирилген. Көргөн-билгендер шопур автобусту чукул буруп жибергенден авария болду деп көрсөтмө беришкен.
ХОРВАТИЯ. Сербия менен чектешкен жерде мыйзамсыз ташылып келаткан 46 миң атыр куюлган флакондорду полиция колго түшүрдү. Жалпы баасы 860 миң доллар болгон жыпар жыттуу бул товар контрабандалык жол менен Түркиядан Францияга жеткизилмек. Буга чейин контрабандисттер үч өлкөнүн чегарасын мыйзамсыз басып өтүшкөн.
ИСПАНИЯ. Орусияда белгилүү болгон "Орехов" уюшкан кылмыш тобунун башчысы Сергей Буторин Испанияда жазасын өтөп бүтүп, боштондукка чыгарда бийликтен саясый башпаанек сурады. Себеби, мыйзам боюнча ал түрмөдөн чыгар менен 19-февраль күнү орус бийлигине өткөрүлүп берилмек. Башпаанек суроонун негизинде өткөрүп берүү иштери белгисиз мөөнөткө жылдырылды.
ПАПУА-ЖАҢЫ ГВИНЕЯ. Түштүк тоолуу провинциясында ичкилик ичкенге жана сатканга толук тыюу салынды. Бул провинцияда ичкиликтен келип чыккан кылмыштар кескин көбөйүп кеткен. Тыюу салуу 2010-жылдын 11-майында күчүнө кирет.
Интернет булактарынан алып даярдаган Төлөгөн КАРЫКЕЕВ
кыргыз тилиндеги гезит "Агым"
email • архив • редакция
"Импульстун" кыздары "линиясын" ачса, иштин бүткөнү
Айтчуну айтууга дагы да кеч эмес
Чегара азабы же ала допучандардын айбаттуу саясаты
Алган жакшы, кайтарганды да ойлогула
Улугбек ОРМОНОВ, ЖК депутаты:
"Мага өз дүнүйөм жетиштүү"
Айдаркенге көз кызарткандар көп
Барга да, жокко да кайыл Баткенде
Улуттук телеканалдын идеологиясы ушундайбы?
Айыл чарбасы боорун көтөрбөсө, эл эзели жакырчылыктан чыкпайт
Оңтоюн таап ойногон, ок жыгач окшойт мыйзамың!
"СЕРИАЛДЫН" СЕРИЯСЫ БҮТЧҮДӨЙ ЭМЕС...
Отуз тил билген орошон талант
"Көгөргөн "нанды "көргөнгө зар "болгонбуз"
Сырты жалтырак, ичи калтырак үйлөр, айласы кеткен архитектура
Дарт канча болсо, дабаасы да ошончо
Ит итти, ит куйругун жумшагыча иш бүтөт
Буруттун сөзүн "буудайдай" терген Буудайбек
Баатыр энелер кайдан чыгат?!
Объявление о проведении теста на знание корейского языка, EPS-KLT.